paragraph_text: Iako se na profesionalizam nije gledalo blagonaklono u tadašnjoj komunističkoj Mađarskoj, Papp je 1957. godine prešao u profesionalce. Kako profesionalnih borbi nije bilo u Mađarskoj, na sve borbe pa čak i na većinu treninga je putovao u Beč, u Austriju. Usprkos tih problema uspio je održati odličnu formu, pobjeđivati sve europske protivnike te postati kandidat za borbu za svjetskog prvaka. Nažalost do borbe za prvaka nikad nije došlo jer mu nije izdana izlazna viza za put na meč. Time je mađarska vlast nasilno prekinula ovu sjajnu karijeru.